Donostia Zinemaldia :: Invasion of the Body Snatchers
ID: 500107
Invasion of the Body Snatchers (Gorputz-lapurren inbasioa)
Miles Bennell, Kaliforniako Santa Mira herriskako medikua, istorio kezkagarriak entzuten hasiko da bere auzokideen aldetik. Hauen arabera, euren hurbileko pertsonak modu arraroan portatzen ari dira, beste norbaitek euren tokia hartu izan balu bezala. Medikua, bere andregaiaren laguntzaz, estralurtarren inbasio bat dela konturatuko da. Esna egoten saiatuko dira, estralurtarrak euren biktimen gorpuez hauek lotan daudela jabetzen baitira, baina neska loak hartuko du azkenik. Miles etsi-etsian ahaleginduko da munduari arrisku honen berri ematen, baina jendeak paranoikotzat jotzen du eta inork ez dio jaramonik egingo.
Donald Siegel (1912-1991). Errealizadore saiatu hau Warner estudioak muntatzaile moduan kontratatu zuen 1936an, hamar urteren buruan zuzentzen hasi zen arte. Ondoren, RKO eta Columbia-ren eskutik B saileko pelikula ugari filmatu zuen, harik eta funts handiagoko lanak egotzi zizkioten arte, hala nola, Hell is for Heroes (1962), The Killers (Hanpako kodea, 1964) (Ronald Reaganen azken antzezpena), Coogan's Bluff (1968) (Clint Eastwoodekin elkarlanean hasiz), Madigan (Brigada erailea, 1968), Dirty Harry (Harry zikina, 1971) eta The Shootist (Azken pistolaria, 1976).
Daniel Mainwaring, (Richard Collins), (Sam Peckinpah)